ANAF trece la rechinii evaziunii fiscale. Ministrul Finanțelor vrea controale la companii mari care tergiversează plata taxelor
Ministrul Finanțelor, Alexandru Nazare, a anunțat marți că a cerut Agenției Naționale de Administrare Fiscală să declanșeze controale de integritate în cazul unor companii mari bănuită că au tergiversat plata obligațiilor fiscale și ar fi implicate în fraude. Într-o postare pe Facebook, Nazare a arătat că autoritățile trebuie să oprească practica eșalonărilor succesive obținute „fără intenția reală de a plăti”.